पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सीएमएचओ डॉ गिरीश चंद्र शर्मा के कोरोना पॉजिटिव होने और उसके बाद 17 दिनों के क्वारेंटाइन के नियमों को दरकिनार कर पदभार ग्रहण करने का खुलासा दैनिक भास्कर ने किया था। इस खुलासे के बाद कार्रवाई करते हुए सीएमएचओ डॉ गिरीश चंद्र शर्मा को उनके पद से हटाकर अब डॉ. डी राजन को प्रभारी सीएमएचओ बनाया गया है। डॉ. राजन अभी एनसीडी के नोडल अफसर भी हैं ऐसे में वे इन दोनों पदों पर काम करेंगे। शनिवार को बस्तर कलेक्टर रजत बंसल ने आदेश जारी कर तत्काल नए सीएमएचओ डॉ राजन को पदभार ग्रहण करने कहा है।
पॉजिटिव होने के 8 दिन बाद ही लिया था पदभार
गौरतलब है कि दैनिक भास्कर ने 25 अप्रैल के अंक में खुलासा किया था कि नए सीएमएचओ डॉ गिरीशचंद्र शर्मा 8 दिन पहले ही कोरोना पॉजिटिव हुए थे और अपना पद संभालने के लिए उन्होंने 17 दिनों के क्वारेंटाइन के नियमों का उल्लंघन किया और पदभार ग्रहण करने आ गए। इसके बाद सीएमएचओ ने सफाई दी थी कि उन्होंने पदभार ग्रहण करने से पहले कोरोना टेस्ट करवाया था और वे निगेटिव थे हालांकि इसके दो दिनों बाद फिर से भास्कर ने खुलासा किया था कि खुद को निगेटिव बताने वाले सीएमएचओ ट्रूनॉट रिपोर्ट में पॉजिटिव आ गए हैं। पदभार ग्रहण करने के चक्कर में सीएमएचओ ने पहली बार पॉजिटिव होने के बाद 15 दिनों के अंतराल में चार बार कोरोना टेस्ट करवा लिया था जिसमें वे दो बार पॉजिटिव और दो बार निगेटिव मिले थे। इस दौरान वे 17 दिनों के क्वारेंटाइन के नियमों का पालन भी नहीं कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn